
PROJEKTAS „SUAUGUSIŲJŲ MOKYMOSI GALIMYBIŲ PLĖTRA“, NR. 10-076-P-0001

NEFORMALIOJO SUAUGUSIŲJŲ ŠVIETIMO SAVIVALDYBĖSE VEIKLOS KLUBŲ

DARBOTVARKĖ 

	Savivaldybė
	Panevėžio rajono savivaldybė

	Data ir laikas
	2026-11-26, 10:00–15:00

	Vieta
	Viešbutis Smėlynė, 3 a. posėdžių salė, Smėlynės g. 3, Panevėžys

	Savivaldybės NSŠ koordinatorius 
	Renata Jankevičienė

	Moderatorius
	Liutauras Valickas




Glausta darbotvarkė:
	Laikas
	Darbotvarkės dalis

	10:00–10:10
	Registracija ir prisistatymai

	10:10–10:40
	Suaugusiųjų švietimo situacijos savivaldybėje apžvalga

	10:40–11:30
	Spręstinos problemos ir mokymosi poreikiai

	11:30–12:15
	Planai, prioritetai ir tarpinstitucinis bendradarbiavimas

	12:15–12:35
	Kavos / arbatos pertrauka

	12:35–13:00
	Gerosios praktikos pavyzdžiai – impulsas sprendimų paieškai

	13:00–13:40
	Prioritetinių grupių pritraukimas ir motyvavimas

	13:40–14:15
	Realiausių sprendimų atranka 

	14:15–14:35
	Dermė su veiksmų planais, stebėsena ir tęstinumas

	14:35–15:00
	Eksperto konsultacijos, apibendrinimas ir uždarymas




Išsami darbotvarkė:
	Laikas
	Darbotvarkės dalis
	Turinys ir darbo forma
	Siekiamas rezultatas

	10:00 –10:10
	1. Registracija ir prisistatymai
	Susitikimo tikslo, darbo principų ir laukiamo rezultato pristatymas. Trumpas dalyvių prisistatymas: vardas, organizacija ir viena perspektyva, kurią atstovauja diskusijoje. Paaiškinama, kodėl svarbu dalyvauti iki susitikimo pabaigos.
	Bendra darbo kryptis ir aiškus dalyvių vaidmuo.

	10:10 –10:40
	2. Suaugusiųjų švietimo situacijos savivaldybėje apžvalga
	Savivaldybės NSŠ koordinatorius pristato (iki 15 min.) konkrečios savivaldybės situaciją: turimus duomenis, tyrimus, planavimo dokumentus, vykdomas iniciatyvas, dalyvavimo rodiklius ir svarbiausias vietos aktualijas. Likęs laikas skiriamas dalyvių papildymams ir vertinimams. Jei vietos duomenų nepakanka, moderatorius pasitelkia nacionalinius ar regioninius rodiklius kaip palyginamąjį foną.
	Bendras faktinis pagrindas diskusijai ir svarbiausi grupės patikslinimai.

	10:40 –11:30
	3. Diskusija: Spręstinos problemos ir mokymosi poreikiai
	Diskusija koncentruojama į du klausimus: (1) kokios 2–3 suaugusiųjų švietimo problemos savivaldybėje šiandien svarbiausios? (2) kurių gyventojų grupių mokymosi poreikiai atliepiami nepakankamai ir kodėl? Moderatorius grupuoja pasisakymus į bendras temas.
	4–6 aktualiausių problemų / poreikių temų sąrašas.

	11:30 –12:15
	4. Diskusija: Prioritetai ir tarpinstitucinis bendradarbiavimas
	Moderatorius apibendrina išgirstas kryptis, grupė jas patikslina ir išskiria 2–3 prioritetus. Aptariama, kokių institucijų ar sektorių indėlis galėtų būti reikšmingas. Nekuriami formalūs įsipareigojimai institucijų vardu – įvardijamos bendradarbiavimo galimybės, galimi iniciatoriai ir partneriai.
	2–3 prioritetinės kryptys ir preliminarus galimų partnerių / vaidmenų vaizdas.

	12:15 –12:35
	PERTRAUKA
	Kavos / arbatos ir poilsio pertrauka.
	—

	12:35 –13:00
	5. Gerosios praktikos pavyzdžiai – impulsas sprendimų paieškai
	Moderatorius pateikia gerosios praktikos pavyzdžių, kurie geriausiai atitinka išgrynintus prioritetus. Aptariama, kas iš jų būtų prasminga, realu ir tiktų būtent šiai savivaldybei. Prireikus įtraukiami profesinio mokymo, kvalifikacijų, kompetencijų pripažinimo ar kitų suaugusiųjų mokymosi galimybių pavyzdžiai.
	1–2 pritaikomos idėjos / principai tolesnei sprendimų paieškai.

	13:00 –13:40
	6. Diskusija: Prioritetinių grupių pritraukimas ir motyvavimas 
	Diskusija tiesiogiai siejama su 4 dalyje pasirinktomis kryptimis: kaip pasiekti tas gyventojų grupes, kurių poreikiai pripažinti prioritetiniais? Kas joms trukdo įsitraukti? Kokie kanalai, partneriai, paskatos, mokymosi formos ar paslaugų organizavimo būdai būtų realistiški?
	Keli praktiški pritraukimo, motyvavimo ir poreikių atliepimo būdai.

	13:40 –14:15
	7. Diskusija: Realiausių sprendimų atranka
	Vertinami pasiūlymai: aktualumas prioritetui, įgyvendinamumas, potenciali nauda tikslinei grupei ir bendradarbiavimo galimybė.
	2–3 perspektyviausi pasiūlymai ir galimi iniciatoriai / partneriai.

	14:15 –14:35
	8. Dermė su veiksmų planais, stebėsena ir tęstinumas
	Atrinkti pasiūlymai trumpai patikrinami pagal savivaldybės (kuriamus) veiksmų planus ar kitus aktualius dokumentus; kontekstą pateikia koordinatorius. Grupė atsako į du klausimus: „Iš ko po metų matysime, kad pavyko?“ ir „Kas turi likti, kad veikla nesibaigtų kartu su projektu?“.
	Preliminarūs sėkmės požymiai / galimi rodikliai ir tęstinumo sąlygos.

	14:35 –15:00
	9. Eksperto konsultacijos, apibendrinimas ir uždarymas
	Moderatorius apibendrina grupės darbą: prioritetus, atrinktus pasiūlymus, galimus iniciatorius / partnerius, sėkmės ir tęstinumo požymius. Dalyviai gali patikslinti santrauką. Atsakoma į likusius klausimus ir pažymimos temos, kurioms gali reikėti papildomo nagrinėjimo ar konsultacijos.
	Patikslinta susitikimo rezultatų santrauka ir tolesnio svarstymo kryptys.



Taikymo principas
Savivaldybės NSŠ koordinatorius pristato būtent savo savivaldybės situaciją, turimus duomenis, planus, iniciatyvas ir aktualiausias problemas.
Moderatorius klausimus, apibendrinimus, gerosios praktikos pasirinkimą ir konsultacijas sieja tik su tos savivaldybės kontekstu ir susitikimo metu išryškėjusiais prioritetais.
Dalyviai papildo savivaldybės situacijos vaizdą savo profesine ir institucine patirtimi, vertinimais, poreikiais ir pasiūlymais.
Jei vietos duomenų trūksta, nacionaliniai ar regioniniai duomenys naudojami tik kaip palyginamasis fonas.

